मैसूर के महान शासक और हैदर अली के पुत्र टीपू सुल्तान की सोने की एक अनोखी अँगूठी लंदन ( ब्रिटेन ) के क्रिस्टीज नीलामी घर में एक लाख 45 हज़ार पाउण्ड में बिकी है। इस अँगूठी पर देवनागरी लिपि में भगवान " राम " का नाम लिखा हुआ है। क्रिस्टीज नीलामी घर ने 41.2 ग्राम की अँगूठी को जिसे बेचा है उसकी पहचान सार्वजनिक नहीं की है। माना जाता है कि अंग्रेज़ों के छक्के छुड़ाने वाले टीपू सुल्तान की मौत के बाद एक ब्रिटिश जनरल ने उनके शव से ये अनोखी अँगूठी निकाल ली थी।